*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 20\_\_.gada \_\_.\_\_\_\_\_

**.§**

**Informatīvais ziņojums „Par atļauju Tieslietu ministrijai uzņemties saistības un īstenot projektus un pasākumus Eiropas Komisijas un citu ārvalstu finanšu palīdzības sniedzēju tieši administrētajās finanšu programmās”**

1. Pieņemt zināšanai tieslietu ministra iesniegto informatīvo ziņojumu.

2. Atļaut Tieslietu ministrijai (Tiesu administrācijai) uzņemties papildus valsts budžeta ilgtermiņa saistības un slēgt līgumu ar Eiropas Komisiju par projekta „*ECLI ieviešana*” (*ECLI development*) īstenošanu Eiropas Komisijas programmas „Tiesiskums 2014‑2020” ietvaros.

3. Atļaut Tieslietu ministrijai (Valsts tiesu ekspertīžu birojam) uzņemties papildus valsts budžeta ilgtermiņa saistības un slēgt līgumu ar Eiropas Komisiju par projekta „Atrodi tiesu ekspertu” (*Find a Forensic Expert*) īstenošanu Eiropas Komisijas programmas „Tiesiskums 2014‑2020” ietvaros.

4. Atļaut Tieslietu ministrijai (Uzņēmumu reģistram) uzņemties papildus valsts budžeta ilgtermiņa saistības un slēgt līgumu ar Eiropas Komisiju par projekta „ Latvijas maksātnespējas reģistra savienošana ar portālu e‑tiesiskums” (*Connection of Register of Insolvency of the Republic of Latvia and eJustie Portal*) īstenošanu Eiropas Komisijas programmas „Tiesiskums 2014‑2020” ietvaros.

5. Atļaut Tieslietu ministrijai uzņemties papildus valsts budžeta ilgtermiņa saistības un slēgt līgumu ar biedrību „Sabiedriskās politikas centrs PROVIDUS” par projekta „Aizsargāt un uzklausīt bērnus: starpdisciplinārās kapacitātes veidošana bērnu aizsardzības sistēmā strādājošajiem” (*Protecting and hearing children: Multidisciplinary capacity building for professionals in child protection systems*) īstenošanu Eiropas Komisijas programmas „Tiesības, vienlīdzība un pilsonība 2014‑2020” ietvaros tā apstiprināšanas gadījumā.

6. Šī protokollēmuma 2., 3., 4., un 5. punktā minēto projektu ieviešanai papildu nepieciešamo finansējumu (nacionālo līdzfinansējumu, priekšfinansējumu un finansējumu pievienotās vērtības nodokļa neattiecināmo izmaksu segšanai) pārdalīt no 74. resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai”.

7. Tieslietu ministrijai, lai nodrošinātu protokollēmuma 2., 3., 4., un 5. punktā minēto projektu īstenošanu, normatīvajos aktos noteiktajā kārtībā, sagatavot un iesniegt Finanšu ministrijā pieprasījumu par apropriācijas pārdali.

8. Tieslietu ministrijai pēc īstenoto projektu gala maksājumu saņemšanas nodrošināt līdzekļu ieskaitīšanu valsts pamatbudžeta ieņēmumos.

Ministru prezidente Laimdota Straujuma

Valsts kancelejas direktors Mārtiņš Krieviņš

Iesniedzējs:

tieslietu ministrs Dzintars Rasnačs

23.09.2015. 10.00

335

I.Ārnesta

67046122, Ilze.Arnesta@tm.gov.lv